kardosdrur/scandi-wiki huggingface dataset:
Piccadilly

Piccadilly er en stor gade i London, som går fra Hyde Park Corner i vest til Piccadilly Circus i øst.

Historie 
Gaden er opkaldt efter skrædderen Robert Baker, som ejede en butik på the Strand sidst i det 16. og først i det 17. århundrede. Han opbyggede en formue på at sælge stive kraver – "picadils". For sin store formue købte han i 1612 et stort stykke land vest for London. Her byggede han et hus, der blev kaldt "Piccadilly House".

Efter genetableringen af det engelske monarki i 1660 blev Piccadilly og området længere mod nord, (Mayfair), systematisk udviklet til et fashionabelt beboelsesområde. Nogle af de største palæer blev bygget nord for Piccadilly. Efter 1920 var der dog ikke mange af disse huse tilbage. De var blevet sløjfet eller omdannet til institutioner.

Andre fakta 
Gaden Piccadilly optræder sammen med Leicester Square og the Strand i Jack Judges sang It's a long way to Tipperary.

I 1929 udkom en engelsk film med titlen "Piccadilly".

Referencer 
http://www.irishcultureandcustoms.com/ACalend/VetsTiperary.html

Veje i London
Halkær Hovedgård

Halkær er en gammel hovedgård, som tilhørte den katolske kirke. Halkær nævnes første gang i 1380. Gården ligger i Ejdrup Sogn, Aars Herred, Ålborg Amt, Nibe Kommune. Hovedbygningen er opført i 1901 og er nedrevet i 2003.

Ejere af Halkær 

(1380-1536) Den Katolske Kirke
(1536-1544) Kronen
(1544-1600) Niels Axelsen Rosenkrantz
(1600-1616) Jørgen Friis
(1616-1646) Manderup Due
(1646-1700) Slægten Due
(1700-1726) Christoffer Due
(1726-1734) Frederik Kiær de Kiærskiold
(1734-1742) Anders Mortensen Kjærulf
(1742-1750) Søren Andersen Kjærulf
(1750-1758) Christian Andersen
(1758-1766) Jørgen Pedersen Egeberg
(1766-1774) Anders Jørgensen Egeberg
(1774-1782) D. Andreas Colding
(1782-1790) Mathias T. Blegvad
(1790-1798) Anders Dyhr
(1798-1804) Christen Friis
(1804-1809) Peder Thøgersen Mollerup
(1809-1810) Niels Færch / Christian Asp
(1810-1818) C. C. Møller
(1818-1829) Laurids Christensen
(1829-1840) Grønbech
(1840-1851) Herskind
(1851-1862) I. K. Weinschenck
(1862-1873) P. M. Langballe
(1873-1884) Enke Fru Langballe
(1884-1895) S. Christiansen
(1895-1907) S. Theilgaard
(1907-1910) H. G. Theilgaard
(1910-1912) C. Iversen
(1912-1920) Forskellige Ejere
(1920-1931) Niels Frederiksen / John Johnsen
(1931-1945) John Johnsen
(1945-1996) Forskellige Ejere
(1996-2003) Ole Donslund Jensen
(2003-) Den Danske Stat

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Ronald Ross

Sir Ronald Ross (født 13. maj 1857 i Almora, død 16. september 1932) var en engelsk læge. Han fik Nobelprisen i fysiologi eller medicin i 1902 for sit arbejde med malaria.

Eksterne henvisninger 

 

Nobelprismodtagere i medicin
Læger fra Storbritannien
Nobelprismodtagere fra Storbritannien
Briter i 1800-tallet
Briter i 1900-tallet
Modtagere af Royal Medal
Pantofobi

Pantofobi eller omnifobi (frygt for alt) er en sygelig tilstand, der også kendes under navnet "uspecifik frygt". Patienten befinder sig i en tilstand af frygt uden nogen kendt årsag, og derfor er helbredelse også vanskelig. Sygdommen har været beskrevet som en "vag og vedvarende rædsel for et eller andet, ukendt ondt".  

Pantofobi ses oftest som en følgevirkning af skizofreni.

Se også 
Angst
Fobi

Noter 

Fobier
Subhash Chandra Bose

Subhash Chandra Bose (født 23. januar 1897, død 18. august 1945) var en indisk politiker og tidligere leder af Kongrespartiet. Han blev dog tvunget til at trække sig tilbage i 1939, hvorefter han stiftede Indian National Army, som kæmpede sammen med japanerne under 2. verdenskrig.

Referencer 

Personer fra Indien
Verdens sprog sorteret efter antal talere

Verdens sprog sorteret efter antal personer, der har sproget som modersmål

Kilde 
 http://www.photius.com/rankings/languages2.html
 http://www.nationsonline.org/oneworld/most_spoken_languages.htm (est. 1999)
 Most spoken languages of the world#World Language Ranking (est. 2005)
Rapid Eye Movement

Rapid eye movement (REM) søvn er et stadie af søvn karakteriseret af rask bevægelse af øjnene. Det blev opdaget af Nathaniel Kleitman og Eugene Aserinsky i 1952. Under dette stadie, er hjernens samlede aktivitet af neuroner meget lignende til det der sker, i løbet af døgnets vågne timer; og af samme grund er dette fænomen ofte kaldet paradoksal søvn. De fleste af de bedst genkaldte drømme, sker under REM-søvn.

REM-søvn er så fysiologisk forskellig fra de andre faser af søvn, at de andre bliver fælles refereret til, som ikke-REM-søvn, Non-REM, NREM.

I løbet af en nats søvn, har en person ofte fire eller fem perioder bestående af REM-søvn. Disse er ret korte i starten af natten, og bliver efterhånden længere i slutningen. Det er almindeligt at vågne i kort tid, i slutningen af REM-fasen. Den totale tid af REM-søvn pr. nat er omkring 90-120 minutter for en voksen. Men imidlertid er den samlede mængde REM-søvn varierende efter alder. En nyfødt bruger mere end 81% af den totale søvn i REM, mens mennesker over 70 år bruger mindre end 10%. Gennemsnittet er 20%.

Fysiologi
Søvn
Stephen Cole Kleene

Stephen Cole Kleene (født 5. januar 1909, død 25. januar 1994) var en amerikansk matematiker, hvis arbejde ved University of Wisconsin-Madison hjalp med til at lægge grunden for den teoretiske datalogi. Kleene er bedst kendt for at grundlægge grenen af matematisk logik kendt som rekursionsteori sammen med Alonzo Church, Kurt Gödel, Alan Turing , Emil Post og andre; og for at opfinde regulære udtryk. Ved at komme med metoder til at bestemme hvilke problemer som er løselige, førte Kleenes arbejde til studiet om hvilke funktioner, der er beregnelige. Blandt andet er Kleene algebra, Kleenes stjerne, Kleenes rekursionssætning og Kleenes fixpoint-sætning opkaldt efter ham.

Vigtige publikationer 
 Introduction to Metamathematics D. Van Nostrand (1952)
 Mathematical Logic John Wiley (1967). Dover paperback reprint ca. 2001.
 Representation of Events in Nerve Nets and Finite Automata i Automata Studies (1956) eds. C. Shannon og J. McCarthy.

Matematikere fra USA
NREM

Søvnstadierne 1 til 4 bliver fælles refereret til, som NREM, (non-Rapid Eye Movement) søvn. Rapid eye movement, eller stadie 5, er ikke inkluderet. Der er tydelige EEG (elektroencefalografiske) karakteristika i hvert stadie. I modsætning til REM-søvn er der sædvanligvis, enten lidt eller næsten ingen øjenbevægelse i disse stadier. Drømme er sjældne under NREM-søvn, og musklerne er ikke lammede som i REM-søvn. Desuden er der en parasymmetrisk dominans under NREM-søvn.

NREM-søvn er delt op i fire forskellige stadier:

 Stadie 1 – forekommer i begyndelsen af søvnen, med langsomme øjenbevægelser. Folk tror ofte, at de er fuldkommen vågne. Under overgangen til Stadie 1, er det almindeligt at opleve en ”hypnic jerk” (lette spasmer).
 Stadie 2 – personen er bevidstløs, men stadig meget nem at vække. Ingen øjenbevægelser forekommer, og drømme er meget sjældne under dette stadie. EEG scanninger har en tendens til at vise karakteristiske ”sleep spindles”, og ”K-komplekser” under dette stadie.
 Stadie 3 – overgangen mellem stadie 2 og stadie 4. Deltabølger forekommer.
 Stadie 4 – slow-wave-søvn, refereret til som det dybeste stadie af søvn. Drømme er mere almindelige i dette stadie, end i andre stadier af NREM-søvn, men stadig ikke så almindelig som i REM-søvn. Indholdet af SWS-drømme har en tendens til at være væk fra virkeligheden, og ikke så livlige som dem der forekommer i REM-søvnen.

Fysiologi
Søvn
Ernie Terrell

Ernie Terrell (4. april 1939 i Belzoni, Mississippi - 16. december 2014) var en afro-amerikansk sanger, pladeproducent og tidligere WBA sværvægtsverdensmester i boksning. 

WBA fratog Muhammad Ali verdensmesterskabstitlen i 1965 og satte Terrell og Eddie Machen til at kæmpe om den tomme trone. Terrell vandt over Machen den 5. marts 1965 og beholdt titlen til 6. februar 1967, hvor han tabte til Muhammad Ali. 

Mens han var verdensmester, forsvarede han sin titel to gange ved at slå Doug Jones og George Chuvalo.

Trivia 
 Terrell var en af de højeste boksere med sine 1,98 m.

Eksterne henvisninger 
 

Boksere fra USA
Personer fra Mississippi
K-kompleks

Et K-kompleks er en EEG-bølgeform, der forekommer i stadie 2-søvn. Det indeholder et kort højspændings maksimum, som for det meste er højere end 100 µV, og varer længere end 0.5 sekunder. K-komplekser forekommer tilfældigt i løbet af stadie 2 søvnen, men kan også forekomme som reaktion til auditære stimulanser. Det er reaktionen til auditære stimulanser, der sandsynligt leder til det oprindelsen af udtrykket K-kompleks.

Original forskning i midten af 1900-tallet viste, at K-komplekser forekom, når forskerne bankede på døren, ind til en sovende person.

Diagnostik
Rocky Marciano

Rocco Francis Marchegiano, bedre kendt som Rocky Marciano (1. september 1923 i Brockton, Massachusetts, USA – 31. august 1969) var en amerikansk professionel bokser. Begge Marcianos forældre var emigreret fra Italien til USA.

Rocky Marciano vandt i 1952 titlen som verdensmester i sværvægt, da han den 23. september 1952 stoppede den daværende verdensmester Jersey Joe Walcott i 13. omgang på Municipal Stadium i Philadelphia, USA. Marciano forsvarede sin VM-titel med succes seks gange inden han trak sig tilbage som ubesejret. Marcianos sidste kamp i karrieren foregik den 21. september 1955, da Rocky Marciano stoppede den 38-årige amerikaner Archie Moore på Yankee Stadium i New York City, men han var formelt fortsat verdensmester indtil den 27. april 1956. 

Rocky Marciano er den eneste verdensmester i professionel sværvægtsboksning, der aldrig har tabt en professionel kamp.

Rocky Marciano omkom ved en flyulykke den 31. august 1969, da han som passager i et mindre fly styrtede ned i nærheden af byen Newton i New Jersey. Om bord i flyet var udover piloten sønnen til mafia-bossen Louis Fratto. Alle ombordværende omkom. 

Boksere fra USA
Omkomne ved flyulykker
Verdensmestre i sværvægtsboksning
Boksere i International Boxing Hall of Fame
Jerry Adder

Jerry Adder (født 1958 i København) er en autodidakt dansk maler og billedhugger. Hans oprindelige navn er Allan Justesen. 

Jerry Adder er medlem af Dansk Billedhuggersamfund og er bosat i Skuldelev i Skibby.

Arbejdsområde 
Jerry Adder arbejder hovedsageligt med skulpturer i marmor og bronze, oliemaleri, tegning og akryl.

Udstillinger 
Her følger et udvalg af diverse separat- og gruppeudstillinger samt udsmykninger.
 Carlsberg kunstforening 1988
 Huset i Magstræde 1994
 Frederiksberg kommune, Møstingshus 1996
 Dyssegården Skovlunde 1997
 Gammelgård Herlev 1997
 Birkerød præstegård 1999
 Sophienholm 1999
 Det Fynske Kunstakademi´s udstillingsrum 2001
 Skovlundegård Skovlunde 2001
 Palæfløjen Roskilde "Krop og rum" 2002
 Kongens Have skulpturbienale 1998, 2000, 2002, 2004
 Kongsparken Malmø skulpturbienale 2000
 Rundetårn 100 års jubilæumsudstilling Dansk Billedhuggersamfund 2005
 Madsnedøfortet "Renæsance og nutid" 2006
 Udsmykning på Holmen 1995, det sociale topmøde, siden flyttet til skolen Over Broen i Skibby Kommune
 Roskilde Festival 1996 og 1998

Salg 
Han har solgt nogle værker til blandt andre Skibby Kommune. Herunder marmorskulpturen Kvinde ved tidens ende opstillet på plejehjemmet Nordhøj i Skibby Kommune samt en bronzeskulptur til Skibby Kino´s nye glastårn opsat i oktober 2006. Endvidere har han solgt til private.

Hjemmesider 
jerryadder.dk
jerryadder.com

Billedhuggere fra Danmark
Malere fra Danmark
Personer fra København
Dunedin

Dunedin er en by i Otago-regionen på Sydøen i New Zealand. Den er Sydøens næststørste by og har omkring 112.000 indbyggere. Dunedin blev grundlagt i starten af 1900-tallet af skotske nybyggere, og Dunedin er keltisk for Edinburgh. Under New Zealands guldgravertid, var Dunedin den største by i landet, da den som havneby var den naturlige portal for de mange tilrejsende guldgravere samt materiel, der skulle bruges.

Byen byder på mange spændende oplevelser, herunder besøg på bryggeriet Speights, chokoladefabrikken Cadbury World og rigmandshjemmet Olveston House. I Dunedin ligger desuden New Zealands første universitet, University of Otago.

Dunedins gader er meget stejle, og historien går på, at de skotske nybyggere ville finde en havn, der mindede om deres hjemby Edinburgh. Da de fandt området omkring Dunedin, lagde de stort set et kort over Edinburgh ud over området og begyndte at bygge. De havde dog ikke taget højde for det meget kuperede terræn. Det resulterede blandt andet i, at Dunedin den dag i dag er hjemsted for verdens stejleste gade, Baldwin Street, der har en hældning på hele 38 grader.

Den danske byplanlægger og arkitekt Conrad Seidelin er begravet i Dunedin.

Venskabsbyer 

Dunedin er venskabsby til adskillige byer i verden. Nogle af disse er:

Kilder

Eksterne henvisninger 

 Dunedins Hjemmeside 

Byer i New Zealand
Baldwin Street

Baldwin Street er ifølge Guinness Rekordbog verdens stejleste gade, med en hældning på 19 grader hvilket svarer til 35%. Til sammenligning hælder Danmarks stejleste vej, Christian Winthersvej i Vejle, med 25,5 %.Gaden ligger i byen Dunedin i Otago regionen på Sydøen i New Zealand. Hvert år i februar bliver der under Dunedin Festival afholdt et væddeløb – The Gut Buster, hvor vinderen løber op og ned igen på omkring 2 minutter. Den totale længde på Baldwin Street er 359 meter, men stigningen foregår kun på de sidste ca. 50 meter. Fra bunden til det højeste punkt er forskellen 69,2 meter.

Ekstern henvisning 
 Fakta om Baldwin Street

Veje i New Zealand
Happy Holidays

Happy Holidays er et julealbum fra 2006 af Billy Idol. Albummet indeholder mest traditionelle julesange, men også nogle få nye. I forbindelse med sangen Jingle Bell Rock blev en musikvideo produceret.

Sange 
"Frosty the Snowman"
"Silver Bells"
"Happy Holidays"
"Merry Christmas Baby"
"White Christmas"
"Here Comes Santa Claus"
"God Rest Ye Merry Gentlemen"
"Santa Claus Is Back In Town"
"Let It Snow"
"Winter Wonderland"
"Run Rudolph Run"
"Blue Christmas"
"Jingle Bell Rock"
"Christmas Love"
"Oh Christmas Tree"
"Silent Night"
"Auld Lang Syne"

Julealbum
Kawarau Bridge

Kawarau Bridge er en bro, der krydser Kawarau River øst for Queenstown i Otago regionen på Sydøen i New Zealand. Broen er mest af alt kendt som det første sted i verden, hvor man kommercielt kunne springe elastikspring. Det var newzealænderen A.J. Hackett der fik idéen at drive forretning fra broen.

Broen er 43 meter over floden Kawarau Bridge, og i 2003 blev der, i forbindelse med stedets lokaler, bygget oplevelsescenter med interaktive displays, et lille museum for elastikspring, en biograf og en café. Der bliver dagligt udført elastikspring på stedet og mange backpackere lægger vejen forbi Kawarau Bridge for at hoppe ud.

Bygninger, konstruktioner og anlæg i New Zealand
Hængebroer
Kawarau River

Kawarau River er en flod i Otago regionen på Sydøen i New Zealand. Floden har sit udspring i Lake Wakatipu, hvorefter den snor sig 60 kilometer mod øst, hvor den ender i Lake Dunstan nær Cromwell. Undervejs løber Shotover River og Nevis River sammen med Kawarau River. 

Tværs over floden går Kawarau Bridge, som er det første sted i verden, hvor man kommercielt sprang elastikspring. Samtidigt er Kawarau River den flod i New Zealand, hvor flest dyrker River Rafting. Udover river rafting, kan man desuden riversurfe og dyrke Jetboating på floden. 

I det 19. århundrede fandt man guld i floden og kører man langs floden fra Queenstown til Cromwell, har man som turist stadig muligheden for at forsøge sig som guldgraver ved Goldfields Mining Centre udenfor Cromwell. 

Derudover dannede floden blandt andet baggrund for scenen med "Pillars of the King" i Ringenes Herre trilogien.

Floder i New Zealand
Grue

Grue er en kommune i Innlandet fylke i Norge. Den ligger midt i Solør, og grænser i øst til Finnskogene og Sverige. I nord ligger Åsnes kommune. I vest grænser Grue til Nord-Odal og Sør-Odal kommuner og i syd til Kongsvinger kommune. Elven Glomma løber gennem kommunen. Højeste punkt i kommunen er Kaketjennsberget som er 584 moh.

Kirkenær er centrum i Grue kommune, med ny miljøgade i 2005. Der er to kirker i Grue kommune, Grue kirke og Grue Finnskog kirke.
 
En fællesliste mellem Senterpartiet, Venstre, Kristelig Folkeparti og Høyre vandt kommunevalget i 2003.

Grue er en del af Finnskogen. Svullrya er byen i Grue Finnskog.

Historie 

Der har været mange gravhøje på egnen, og mange fund fra vikingetiden i Grue, samt flere stenredskaber og flintfund som er mere end 4.000 år gamle. Flint er kommet helt fra Danmark.  Grue er det mest fundrige område i distriktet.

Mest kendt er Grue for kirkebranden. Der var 500 og 600 mennesker til stede i Grue kirke ved gudstjenesten 1. pinsedag 26. maj 1822, da kirken nedbrændte. På mindestenen udenfor står, at 113 mennesker døde i branden, mens Store norske leksikon mener, der var 113 fra Grue og fire tilrejsende.  Foged i Solør, Dines Guldberg Høegh, havde prøvet at sætte mod i de indespærrede med ordene: "Kjære godtfolk! Værer dog rolige og giver eder tid, så kommer vi alle ud!" Snart indså han dog situationen: "O store Gud, skal jeg da ende mitt liv her!" Præsten Hesselberg reddede sig ud gennem et vindue. Den gamle kirkebygning var af træ, indsat med ikke mindre end 17 tons tjære gennem de sidste 200 år - og dermed uhyre brandfarlig. Til overmål vendte kirkedørene indad, så mængden, der pressede på for at komme ud, lukkede sig selv inde. Efter den frygtelige brand fik man vedtaget, at alle norske kirkedøre skal vende udad.  

De døde var så forbrændte, at de ikke lod sig identificere, bortset fra foged Høehg, der kunne genkendes på bl.a. sit lommeur og sabelen. Hans sabel opbevares i Grue kirke den dag i dag. 1. juni 1822 blev alle ofrene gravlagt på brandtomten. Høegh fik sin egen grav foran fællesgraven, mens de andre var lagt i fire kister, der blev sat ned i en fællesgrav, hvor alteret i den nedbrændte kirke havde stået. Når kun 8 voksne mænd mistede livet, mens 69 kvinder og 36 børn under 15 år omkom, skyldtes det, at kvinder og mænd sad hver for sig inde i kirken. Mændene kom ud af den sydlige dør; kvinderne brugte den vestlige. Under branden stod syddøren åben længe nok til, at de fleste mænd kom i sikkerhed, før branden spærrede udgangen. Dermed blev presset desto større ved vestdøren, hvor mængden led en grufuld død. Selv om mændene udenfor kæmpede for at holde vestdøren åben, overgik trængslen og trykket fra de skrækslagne sognebørn deres kræfter, og katastrofen var et faktum.

Kendte gruesokninger (folk fra Grue) 
 Bertram D. Brochmann, forfatter og samfundskritiker
 Ståle Solbakken, fodboldspiller og -træner
 Grethe G. Fossum, politiker
 Ragnhild Queseth Haarstad, politiker

Eksterne henvisninger 

  Om branden i Grue kirke i 1822

 Kultur i Grue på kortfra Kulturnett.no 

Kommuner i Innlandet
Kommuner i Hedmark
Jaime King

Jaime King, (født 23. april 1979 i Omaha, Nebraska, USA), er en amerikansk skuespillerinde.

Jaime King startede sin karriere som model da hun blev "opdaget" i en alder af 14. Hendes filmkarriere statede i 1999 med en rolle i filmen Happy Campers.

Litteratur / kilder 
 Nicolas Barbano: Fra narkoman til luksusluder (TM Tidens Mand nr. 5, 2005)

Eksterne kilder/henvisninger 

 

Skuespillere fra USA
Prolifesearch

Prolifesearch er navnet af den første pro-life søgemaskine. Den blev oprettet i 2005 i USA af Jack Manhire og Joe Hanley.

Se også
 Google
 Yahoo

Ekstern henvisning 
 ProlifeInternet.com

Søgemaskiner
Det Internationale Polarår

Det Internationale Polarår (IPY), 1. marts 2007 til 1. marts 2009, er den fjerde periode for videnskabelig forskning i polarområderne, Arktis og Antarktis, hvor tidligere polarår blev gennemført i 1882–1883, 1932–1933 og 1957–1958.

IPY er organiseret af Den Internationale Forskningsunion (International Council for Science (ICSU)) og Verdens Meteorologiske Organisation (World Meteorological Organization (WMO)).

I det nuværende polarår, 2007–2009, forventes det, at over 200 projekter vil blive behandlet og gennemført af flere tusinde forskere og videnskabsmænd fra over 60 lande.

I Danmark varetages IPY-aktivitetterne af Den Danske Nationalkomité for IPY.

Nationalkomiteen arbejder sammen med Den Grønlandske IPY-komité og Kommissionen for Videnskabelige Undersøgelser i Grønland.

Formand for den danske nationalkomité (2007) er professor Dorthe Dahl-Jensen fra Niels Bohr Instituttet .

Det danske sekretariat ligger hos Dansk Polarcenter i København, mens det internationale IPY-kontor hører hjemme hos British Antarctic Survey i Cambridge, England.

De danske og grønlandske forskere vil specielt beskæftige sig med følgende områder 
Arktisk klima – foranderlighed, ændring og virkning.
Grønlands indlandsis.
Menneske, natur og arktiske samfund.

Eksterne henvisninger 
Det Internationale Polarår 
International Polar Year 

Videnskab
IPY

IPY, IPy og Ipy, akronymerne henviser til følgende artikler:

 Det Internationale Polarår (IPY) – periode for videnskabelig polarforskning.
 IPy – python-modul for håndtering af IPv4- og IPv6-adresser.
Mindretalsregering

Mindretalsregering er en type regering, som består af et eller flere partier, som tilsammen ikke har et flertal af pladserne i parlamentet. En mindretalsregering er derved afhængig af et eller flere støttepartier.

For at kunne danne en mindretalsregering kræves, at flertallet i parlamentet ikke har manifesteret sit flertal under regeringsdannelsen – i Danmark dronningerunden. Flertallet skal således acceptere, at et mindretal danner regering. Som oftest sker det dog blot ved passiv accept.

Mindretalsregeringer vil som oftest arbejde med et fast eller nogenlunde fast parlamentarisk grundlag bestående af et eller flere støttepartier, som sammen med regeringen udgør et flertal af mandaterne i parlamentet. Støttepartierne har ofte en del magt i forhold til regeringen, idet de til enhver tid kan stemme sammen med oppositionspartierne og dermed bringe regeringen i mindretal, ligesom de også kan vælte mindretalsregeringen.

I et politisk system som det danske, hvor der er mange politiske partier, har man næsten udelukkende mindretalsregeringer. VK-regeringen som gik af som følge af Folketingsvalget i 2011 er et eksempel, idet den kun havde 70 mandater bag sig, men var afhængig af Dansk Folkepartis 24 mandater for at mønstre et flertal.

Se også 
 Flertalsregering
Omvendt bevisbyrde

Omvendt bevisbyrde eller præsumptionsansvar anvendes hovedsageligt inden for visse typer af erstatningssager.

At der foreligger et præsumptionsansvar betyder, at det er den potentielle skadevolder der skal bevise, at han eller hun er uden skyld i den indtrådte skade og dermed ikke er erstatningsansvarlig. Der er en formodning om culpa; og præsumptionsansvar kaldes også for culpa med omvendt bevisbyrde. Dermed har skadevolder bevisbyrden for, at skaden ikke er sket som følge af en forsætlig eller uagtsom handling.

Præsumptionsansvaret har sin begrundelse i de situationer hvor det ville være uforholdsmæssigt svært for den skadelidte, at bevise den potentielle skadevolders skyld i skaden. Dette vil normalt være i transport-, opbevarings- eller leje-forhold, hvor den skadelidte ikke har formuegodet i sin rådighed. 

Inden for den europæiske menneskerettighedskonvention (EMRK) er det forbudt at anvende et præsumptionsansvar i straffesager. jf. EMRK art. 6. stk. 2.

Se også 
 Bevisbyrde
 Culpa
 Delt bevisbyrde
 Bevisførelsesbyrde
 Objektivt ansvar

Litteratur 
Bo von Eyben & Helle Isager: Lærebog i erstatningsret. 9. udgave. 2019. Djøf Forlag.

Kilder 

Jura
Retsvidenskab
Retsvæsen
Juridiske begreber
Realpolitik

Realpolitik er en politik, som i modsætning til idépolitik søger at nå sine mål gennem kompromiser.

Hvis en politiker har en realpolitisk eller pragmatisk tilgang til politik, vil det sige, at de er indstillet på ikke at få alle sine synspunkter gennemført, men at de som led i et kompromis, må give afkald på noget, ligesom de øvrige parter i kompromiset.

Den tyske rigskansler Otto von Bismarcks bevingede ord fra 1867 om politik som "det muliges kunst" udtrykker kort og klart, hvad realpolitikken indebærer.

Politisk realisme